b"\n_START_ARTICLE_\nDistricte de Malabar\n_START_SECTION_\nMappila\n_START_PARAGRAPH_\nDes de 1836 els mappila van crear agitaci\xc3\xb3; la primera acci\xc3\xb3 fou la mort d'un terratinent hind\xc3\xba, despr\xc3\xa9s la profanaci\xc3\xb3 d'un temple, i altres nombrosos incidents; com que les tropes natives no ho podien controlar es va enviar un destacament d'infanteria brit\xc3\xa0nica que va estacionar a Malappuram, i el mateix any es va organitzar una policia especial; el 1852 el tangal (gran sacerdot) de Tirurangadi, siospitar de fomentar aldarulls, fou desterrat pel magistrat del districte Conolly; el 1853 una llei especial es va aprovar regulant el tractament dels fan\xc3\xa0tics moppiles i per la pacificaci\xc3\xb3 dels pobles on hi hagu\xc3\xa9s incidents. El 1855 Conolly fou assassinat a casa seva per un grup de fan\xc3\xa0tics que havien escapat de la pres\xc3\xb3 de Calicut; la llei Moppila fou posada en for\xc3\xa7a; greus incidents van esclatar el 1873 a Kolattur, el 1885 a Trikkalur (on 12 radicals es van atrinxerar a un temple hind\xc3\xba i van haver de ser desallotjats amb dinamita), el 1894 i 1896 a Mannarakkat (on una banda de 35 homes va causar seriosos problemes i despr\xc3\xa9s uns 100 homes que van morir lluitant al temple de Manjeri). La rebel\xc2\xb7lio dels moppila i l'ef\xc3\xadmera creaci\xc3\xb3 de Moplastan \xc3\xa9s objecte d'article separat. Vegeu Moplastan.\n_START_SECTION_\nHist\xc3\xb2ria\n_START_PARAGRAPH_\nS'han trobat menhis, d\xc3\xb2lmens, ossos, cer\xc3\xa0mica, objectes de ferro i altres a tot el districte, tots els quals pertanyen a \xc3\xa8poques entre la prehist\xc3\xb2ria i abans de Crist. S'han trobat tamb\xc3\xa9 nombroses monedes romanes dels primers emperadors especialment a Kottayam, i algunes en altres llocs. Hi ha petits temples molt bonics a Guruvayur, Calicut i Taliparamba._NEWLINE_La hist\xc3\xb2ria antiga no pot ser separada de la de Kerala o de l'estat de Travancore, ja que el districte separadament no va tenir hist\xc3\xb2ria pr\xc3\xb2pia. El darrer rei chera o kera, Cheraman Perumal, hauria abdicat volunt\xc3\xa0riament i repartit el seu regne retirant-se a la Meca per esdevenir musulm\xc3\xa0. Aix\xc3\xb2 hauria passat abans del 827 data en qu\xc3\xa8 la seva tomba a Hedjaz diu que va arribar a Ar\xc3\xa0bia, on va morir el 831. La data de sortida de Kerala hauria estat el 25 d'agost del 825 que \xc3\xa9s el primer dia de l'era kolam, usada molt de temps a Kerala. Els seus dominis van quedar en mans de gran nombre de petits sobirans entre els quals els Kolattiri o Chirrakkal al nord i els Samuri (Zamorin) al sud s\xc3\xb3n els m\xc3\xa9s coneguts; amb aquestos i amb els rages de Cochin van entrar en contracte els portuguesos quan van arribar al final del segle\xc2\xa0XV. _NEWLINE_[[_NEWLINE_Vasco de Gama]] va estar a Malabar el 1498 i els seus successors es van establir a Cochin, Calicut i Cannanore._NEWLINE_El 1656 van apar\xc3\xa8ixer els holandesos de la Companyia Holandesa de les \xc3\x8dndies Orientals que van competir pel comer\xc3\xa7 amb els portuguesos; van conquerir inicialment Cannanore i el 1663 la ciutat i fort de Cochin i el de Tangasseri, tots arrabassats als portuguesos. El 1717 van obtenir la cessi\xc3\xb3 de l'illa de Chetwai del Zamorin. Per\xc3\xb2 durant el segle el seu poder es va esvair; Cannanore fou venuda el 1771 a la fam\xc3\xadlia reial representada en aquest temps per Ali Raja; Chetwai fou conquerida per Haidar Ali el 1776; Holanda fou ocupada per Fran\xc3\xa7a i va esdevenir la Rep\xc3\xbablica Batava (i despr\xc3\xa9s el regne dels Pa\xc3\xafsos Baixos) i els brit\xc3\xa0nics van ocupar Cochin el 1795._NEWLINE_Els francesos es van establir a Calicut el 1698. El 1726 van obtenir un territori a Mahk, i el 1751 un altre a Mount Delly i alguns altres llocs al nord, per\xc3\xb2 tots van caure en mans dels anglesos el 1761. Les freq\xc3\xbcents guerres amb els anglesos van arru\xc3\xafnar el comer\xc3\xa7 de Mahe que per tres vegades fou ocupada pels brit\xc3\xa0nics i tres vegades restaurada. _NEWLINE_Els anglesos es van establir a Calicut el 1664, el 1683 a Tellicherry, i el 1684 a Anjengo, Chetwai, i altres factories. Tellicherry va esdevenir la factoria central sobretot pel comer\xc3\xa7 de la pebre. El seu poder va cr\xc3\xa9ixer tant que el 1737 el factor angl\xc3\xa8s a Tellicherry va fer de mediador entre el princep de Kanara i el de Kolattiri. Els anglesos van obtenir el privilegi de comprar en exclusiva els productes valuosos del pa\xc3\xads, especialment pebre i altres esp\xc3\xa8cies i fusta de s\xc3\xa0ndal._NEWLINE_Entre finals del segle\xc2\xa0XVII i el segle\xc2\xa0XVIII els marathes sota l'almirall Angria i els Sidis de Janjira, almiralls mogols, van infestar la costa i van assolar les poblacions costaneres. El 1756 una expedici\xc3\xb3 brit\xc3\xa0nica va posar fi a aquestos atacs. El raja d'Ikkeri o Bednur va envair el pa\xc3\xads de Kolattiri el 1736 i 1751 i va recaptar contribucions importants. El principat de Palghat, desmembrat pels rages de Calicut i Cochin, va buscar l'alian\xc3\xa7a amb Mysore sota la dinastia Wodyar i el raja va enviar una for\xc3\xa7a d'ajut (subsidi\xc3\xa0ria) que va estacionar a Palghat. Quan Haidar Ali va esdevenir sobir\xc3\xa0 de Mysore en usurpar el poder, va al\xc2\xb7legar la defensa del seu aliat el achchan de Palghat, per envair la costa Malabar; Haidar Ali va enviar un ex\xc3\xa8rcit a Palghat a trav\xc3\xa9s de Coorg, ex\xc3\xa8rcit que va dirigir personalment el 1760; el 1766 a petici\xc3\xb3 d'Ali Raja, el cap moppila musulm\xc3\xa0 de Cannanore, va retornar i va conquerir f\xc3\xa0cilment el pa\xc3\xads, fugint els rages a la jungla o cap a l'establiment brit\xc3\xa0nic de Tellicherry; aprofitant la guerra entre Haidar i als brit\xc3\xa0nics van poder recuperar el tron el 1768 fins al 1774 quan Haidar va retornar altra vegada passant els Ghats amb dos ex\xc3\xa8rcits i dominant la regi\xc3\xb3 del nord de Malabar; els caps hind\xc3\xbas es van retirar a Travancore i a Tellicherry._NEWLINE_El 1778 la guerra va esclatar entre francesos i brit\xc3\xa0nics. Haidar, molest amb els anglesos per la protecci\xc3\xb3 donada als rages de Cannanore el 1766, va iniciar tamb\xc3\xa9 la guerra atacant Tellicherry, que fou assetjada durant dos anys fins que van arribar refor\xc3\xa7os des de Bombai i l'ex\xc3\xa8rcit assetjant fou aniquilat pels refor\xc3\xa7os i per una sortida dels assetjats. Mort Haidar, el 1784 es va signar la pau que va durar fins al 1788 quan Tipu Sultam, fill d'Haidar, va iniciar una persecuci\xc3\xb3 religiosa que va causar una revolta i la guerra amb els brit\xc3\xa0nics el 1790; els caps perseguits per Tipu van donar suport als brit\xc3\xa0nics; la guerra va acabar el 18 de mar\xc3\xa7 de 1792 en el tractat de Seringapatam que cedia tot el domini del nord de Malabar (excepte el Wynaad) a la Companyia Brit\xc3\xa0nica de les \xc3\x8dndies Orientals. Tot seguit es va formar el districte de Malabar amb dos supertintend\xc3\xa8ncies: North Malabar (format p\xc3\xa8ls moderns districte de Kannur i Kasaragod, la taluka de Mananthavady del districte de Wayanad District i la taluka de Vadakara del districte de Kozhikode) i South Malabar (la resta b\xc3\xa0sicament els de Kozhikode, Malappuram o Palakkad), tot dins la presid\xc3\xa8ncia de Bombai._NEWLINE_L'incident m\xc3\xa9s rellevant fou la revolta del Kottayath (Pychy) Raja al nord i alguns caps moppiles al sud (1795-1805). Els diversos sobirans locals havien restat al seu lloc i havien cosnervat la seva autoritat sota control brit\xc3\xa0nics per\xc3\xb2 despr\xc3\xa9s de la rebel\xc2\xb7lio, el 1796, una comissi\xc3\xb3 de 4 membres va aconsellar suprimir la seva jurisdicci\xc3\xb3 i mantenir als feudataris nom\xc3\xa9s la propietat de les terres amb un subsidi especial anomenat malikana. Les dos superintend\xc3\xa8ncies foren abolides el 1800 excepte per afers judicials i es van nomenars oficials europeus per cada divisi\xc3\xb3 i taluka, i al final de 1800 el districte fou agregat a la presid\xc3\xa8ncia de Madras. Quant a Wynaad fou agregat al districte despr\xc3\xa9s de la derrota final i mort de Tipu Sultan a Seringapatam el 1799. El setembre de 1801 es va suprimir la comissi\xc3\xb3 i el districte posat sota un col\xc2\xb7lector i tres ajudants (un subcol\xc2\xb7lector, un cap assistent i un assistent especial); a m\xc3\xa9s hi havia altres oficials europeus entre els quals un ajudant col\xc2\xb7lector a c\xc3\xa0rrec dels afers fiscals a la sadar (capital) i tres ajudants col\xc2\xb7lectors a c\xc3\xa0rrec de les talukes de Wynaad, Ponnani i Cochin. El 1803 es van establir les corts de _NEWLINE_Tellicherry i Calicut. M\xc3\xa9s endavant es va nomenar un assistent especial del Col\xc2\xb7lector pel pa\xc3\xads moppila amb seu a Malapuram, el quarter militar; un oficial europeu sub col\xc2\xb7lector que tenia a c\xc3\xa0rrec la taluka de Mynaaad residia a Manantavadi (Manantoddy). _NEWLINE_El 1921 la consolidaci\xc3\xb3 del radicalismes musulm\xc3\xa0 va esclatar en revolta oberta del moppiles o moplahs. Es va formar un govern provisional de Moplastan a Ernad; la rebel\xc2\xb7li\xc3\xb3 fou sufocada al cap de sis mesos."